วันเดียว 2 ราย รมควันดับ หนุ่ม 28-ครู 41
ยึดรถเป็นสุสานเหมือนกัน,หนุ่มรับเหมาติดกล้องวงจรปิดเครียดหนี้สินท่วมตัดสินใจรมควันฆ่าตัวตายคารถกระบะ ชาวบ้านเห็นรถจอดติดเครื่องข้ามคืน ชะโงกหน้าส่องผ่านกระจกรถเห็นนอนบนเบาะคนขับที่ปรับเอนลง แต่ตะโกนเรียกไม่ยอมตื่นเลยบอกญาติแจ้งตำรวจมาตรวจสอบอีกรายเป็นครูหนุ่มรมควันตายในรถปิกอัพ สภาพเน่าเฟะโชยกลิ่นตลบแต่ญาติเชื่อถูกฆาตกรรม,หนุ่มผู้รับเหมาติดกล้องวงจรปิดเครียดหนี้สินท่วมตัดสินใจ,รมควันฆ่าตัวตาย,คารถรายนี้ เปิดเผยเมื่อเวลา 08.30 น. วันที่ 26 เม.ย. ร.ต.อ.อนุวรรตน์ รักษายศ รอง สว. (สอบสวน) สภ.เมืองภูเก็ต รับแจ้งพบมีผู้เสียชีวิตอยู่ในรถกระบะจอดอยู่ภายในซอยหมื่นศรี หมู่ 3 ต.รัษฏา รีบรายงานผู้บังคับบัญชาทราบ ไปตรวจสอบที่เกิดเหตุพร้อม พ.ต.ท.สาคร ไชยวรรณ รอง ผกก.(ป.) กำลังสายตรวจสายสืบ แพทย์เวร รพ.วชิระภูเก็ตและมูลนิธิกุศลธรรมภูเก็ต,พบรถกระบะยี่ห้อมิตซูบิชิ รุ่นไทรทัน สีดำ ทะเบียน บบ 8820 ภูเก็ต จอดอยู่ในซอย โดยติดเครื่องยนต์ไว้ ตรวจสอบภายในรถที่เบาะคนขับพบศพนายวีรวัฒน์ ภักดีวิโรจน์ อายุ 28 ปี เจ้าของรถ บ้านอยู่ในซอยดังกล่าว นอนพิงบนเบาะคนขับที่ปรับเอนลงไป ในชุดเสื้อยืดแขนสั้นสีดำ กางเกงยีนส์ขายาวสีน้ำเงิน บริเวณที่วางเท้าด้านซ้ายข้างเบาะคนขับพบเตาถ่าน 1 ลูก ในเตามีเถ้าถ่านที่มอดแล้ว กลิ่นควันไฟยังฟุ้งกระจายไปทั่วรถ บนเบาะที่นั่งด้านซ้ายมีกระดาษโน้ตเขียนวางไว้ 1 แผ่น,ในเนื้อหาจดหมายระบุว่า น้อง ปอขอโทษนะ ขอบคุณทุกอย่างที่น้องช่วยปอ ปอมันไม่ดี ทำแต่หนี้สินให้น้องลำบาก ถ้าน้องลำบากให้ป๋าปอช่วยนะ ป๋าช่วยปลดหนี้ให้ปอด้วยนะ ขอบคุณเพื่อนๆทุกคนมากๆ พร้อมเขียนเบอร์โทรศัพท์ของคนรู้จักทิ้งไว้และบอกให้ช่วยโทร.แจ้งด้วย จากการตรวจสภาพศพคาดเสียชีวิตมาแล้วไม่ต่ำกว่า 24 ชม.ชันสูตรพลิกศพเบื้องต้นไม่พบร่องรอยการถูกทำร้ายตามร่างกาย ภายในรถไม่พบร่องรอยการต่อสู้หรือรื้อค้นทรัพย์สินแต่อย่างใด ทางมูลนิธิกุศลธรรมภูเก็ตจึงนำร่างผู้เสียชีวิตส่งชันสูตรที่ รพ.วชิระภูเก็ตอย่างละเอียดอีกครั้ง เพื่อหาสาเหตุการตายที่แน่ชัดต่อไป,สอบสวนทราบว่า นายวีรวัฒน์มีอาชีพเป็นผู้รับเหมาติดตั้งระบบกล้องวงจรปิดและอินเตอร์เน็ตใน จ.ภูเก็ต มีบ้านพักอยู่ห่างจากที่เกิดเหตุประมาณ 50 เมตร ก่อนเกิดเหตุมีชาวบ้านที่ขับรถผ่านไปมาเห็นรถผู้ตายจอดอยู่บริเวณดังกล่าวตั้งแต่ก่อนเที่ยงวันที่ 25 เม.ย.ที่ผ่านมา แต่ไม่ได้สนใจคิดว่าจอดตามปกติ เนื่องจากบ้านของผู้ตายอยู่ใกล้กัน กระทั่งรุ่งเช้าวันที่ 26 เม.ย. รถยังจอดอยู่ในจุดเดิม ไม่มีการเคลื่อนย้าย ชาวบ้านเลยเข้าไปดูใกล้ๆพบนายวีรวัฒน์นอนอยู่ในรถแต่เรียกไม่ตอบ เลยบอกญาติทราบก่อนแจ้งเจ้าหน้าที่ตำรวจ จนพบว่าเสียชีวิตแล้ว คาดสาเหตุอาจมาจากความเครียดปัญหาหนี้สินเลยตัดสินใจจบชีวิตด้วยการใช้เตาถ่านที่ใช้ปิ้งย่างก่อไฟรมควันตัวเองภายในรถจนขาดอากาศหายใจและเสียชีวิตในที่สุด,อีกรายเวลา 14.30 น. วันเดียวกัน ร.ต.อ.พยัคฆเดช ดีประเสริฐ รอง สว. (สอบสวน) สภ.วัฒนานคร จ.สระแก้ว พร้อมแพทย์และมูลนิธิร่วมกตัญญูไปตรวจสอบคนรมควันฆ่าตัวในรถปิกอัพจอดที่ บ้านพักครูโรงเรียนวัฒนานคร พบรถกระบะ 4 ประตู ยี่ห้ออีซูซุ สีขาว ทะเบียน กง 530 สระแก้ว จอด อยู่ที่ใต้ถุนบ้านพัก พอเปิดประตูรถปรากฏว่ากลิ่นเหม็นเน่าโชยปะทะจมูกอย่างรุนแรง ในเบาะคนขับพบศพนายสมจิตร มาศงูเหลือม อายุ 41 ปี ครูชำนาญการพิเศษ โรงเรียนวัฒนานคร สภาพศพขึ้นอืดพุพอง น้ำเหลืองไหลเยิ้ม คาดตายมาแล้วไม่ต่ำกว่า 5 วัน บนเบาะข้างคนขับมีเตาถ่านอังโล่วางอยู่ ในเตามีเถ้าถ่านมอดไหม้หมดแล้ว,สอบสวนทราบว่า นายสมจิตรพักอยู่ที่บ้านพักหลังดังกล่าว เพื่อนครูด้วยกันเห็นรถจอดอยู่หลายวันรวมทั้งจักรยานที่ผู้ตายชอบปั่นยังจอดอยู่ที่ใต้ถุนบ้านแต่ไม่เห็นหน้านายสมจิตรในบ้านก็ไม่มี จึงไลน์สอบถามกลุ่มเพื่อนครูให้ช่วยกันตามหาแต่ไม่พบ กระทั่งเพื่อนครูที่อยู่ในบ้านพักใกล้กันได้กลิ่นเหม็นเน่าโชยอย่างรุนแรงจึงเดินตามกลิ่นจนทราบว่ามาจากรถปิกอัพของนายสมจิตร พอส่องดูผ่านกระจกรถพบศพนายสมจิตรตายขึ้นอืดจึงรีบแจ้งตำรวจและเพื่อนครูที่อยู่ในโรงเรียนเดียวกันทราบ,ในเบื้องต้นเจ้าหน้าที่ตำรวจสันนิษฐานเป็นการฆ่าตัวตายโดยรมควัน อย่างไรก็ตาม จากการสอบถามเพื่อนครูต่างยืนยันว่าผู้ตายไม่มีปัญหาใดๆทั้งเรื่องงานและส่วนตัว ขณะที่ญาติไม่เชื่อว่านายสมจิตรจะฆ่าตัวน่าจะถูกฆาตกรรม จึงได้ส่งศพไปชันสูตรศพที่สถาบันนิติเวช รพ.ตำรวจ กรุงเทพฯ เพื่อผ่าพิสูจน์หาสาเหตุอีกครั้ง
หนุ่มรับเหมาติดกล้องวงจรปิดเครียดหนี้สินท่วมตัดสินใจรมควันฆ่าตัวตายคารถกระบะ ชาวบ้านเห็นรถจอดติดเครื่องข้ามคืน 
รมควันฆ่าตัวตาย,ผู้รับเหมา,ภูเก็ต,ครูชำนาญการพิเศษ,สระแก้ว,ฆ่าตัวตาย,ข่าวหน้า1,ข่าวทั่วไป